COLOCVIU STRATEGIC Nr. 10, 2012 


COLOCVIU STRATEGIC 


UNIVERSITATEA NAȚIONALĂ DE APĂRARE „CAROL l” 


Nr.10 
Septembrie 
2012 


CENTRUL DE STUDII STRATEGICE DE APĂRARE ŞI SECURITATE 


CRIZA ECONOMICĂ: 
FACTOR DE INSECURITATE 
NAȚIONALĂ ŞI EUROPEANĂ 


Tiberiu TÄNASE 
Costel MATEI 


CONCLUZII: 


e Actuala criză economico-financiară 
deţine un loc central, dominant şi 
determinant în rândul celorlalte 
provocări pentru securitatea naţio- 
nală. 

e Este deja un truism Să se afirme că 
între viața economică şi securitatea 
unei ţări există o dependenţă reci- 
procă. Economia furnizează mijloa- 
cele materiale şi financiare necesare 
susținerii existenței şi funcţionării 
normale a securității naţionale. 


Securitatea naţională oferă econo- 
miei climatul propice derulării 
activităților sale specifice. 

e Fiecare actor economic, persoană 
Sau întreprindere, fie că produce 
Sau consumă, caută să-şi amelioreze 
propria satisfacție marcată prin 
atingerea scopurilor propuse. 

e Dinamismul economic ignoră obiec- 
tivul securităţii şi se alimentează cu 
decizii multiple luate de către actori 
care uită dimensiunea naţională. 


În ultima jumătate de secol, ideea de secu- 
ritate economică şi-a cucerit un loc ferm pe 
agenda politică. Guvernelor din Occident li se 
cere să o asigure pentru cetățenii lor şi să o 
urmărească pentru ansamblul statului. Multe ţări 
din Lumea a Treia folosesc o retorică bazată pe 


ea, ca mod de a încerca să-şi redreseze poziția 
dezavantajată din sistem. 

Țările comuniste au susținut multă vreme că 
au rezolvat problema, dar lipsurile acestei ati- 
tudini au fost relevate de evenimentele din 1989- 
1990. 


COLOCVIU STRATEGIC NR. 10, 2012 


În opinia noastră, actuala criză economico- 
financiară deţine un loc central, dominant şi 
determinant în rândul celorlalte provocări pentru 
securitatea naţională. Aceasta întrucât acest feno- 
men are un impact Semnificativ asupra tuturor 
componentelor securității naţionale îndeosebi 
prin intermediul economiei cu care se află într-o 
strânsă interdependență. 

Este deja un truism să se afirme că între viața 
economică şi securitatea unei țări există o depen- 
dență reciprocă. Economia furnizează mijloa- 
cele materiale şi financiare necesare susținerii 
existenţei şi funcţionării normale a securității 
naționale. Aici, avem în vedere atât asigurarea 
mijloacelor şi resurselor necesare şi suficiente 
funcționării normale a societății, cât şi a vieții şi 
activității populației. Aceasta din urmă văzută 
atât ca totalitatea cetățenilor, cât şi a diferitelor 
sale segmente — de la cele reprezentând populaţia 
activă economic la cele cuprinzând persoanele 
defavorizate social. La rândul său, securitatea 
naţională oferă economiei climatul propice 
derulării activităţilor sale specifice". 

Totuşi, între securitatea țării şi dinamismul 
economic există o dublă şi remarcabilă distanță. 
Fiecare actor economic, persoană sau între- 
prindere, fie că produce sau consumă, caută să-şi 


amelioreze propria satisfacție marcată prin atin- 
gerea scopurilor propuse. 

Pe de altă parte, dinamismul economic ig- 
noră obiectivul securităţii şi se alimentează cu 
decizii multiple luate de către actori care uită 
dimensiunea națională. Este vorba de faptul că 
fiecare persoană, grup social şi comunitate uma- 
nă prin organizarea şi desfăşurarea producției 
şi/sau a serviciilor într-un sector sau altul urmă- 
reşte direct satisfacerea intereselor lor şi nu pe 
cele generale ale societăţii. Acestea din urmă 
sunt atinse într-o manieră indirectă. De regulă, 
orice actor economic — persoană sau întreprin- 
dere - este interesată înainte de toate de obținerea 
unui profit care să justifice eforturile făcute şi 
mai puţin de satisfacerea intereselor altcuiva.” 


! Henri Prévot, La France: économie, sécurité. Economie 
mondialisee, Sécurité Nationale, Union Européenne, 
http://ensmp.net/pdf/2001/Fransec.htm, p. 6. 

? Petre Duţu, Implicațiile crizei economice-financiare asupra 
securității naţionale, în Constantin Moştoflei, Securitate şi 
apărare europeană în contextul crizei economico-financiare, 
Ed. Universităţii Naţionale de Apărare „Carol I”, Bucureşti, 
2010, p. 43. 


1. Criza economică şi securitatea națională 


După Revoluția din decembrie 1989, 
România a intrat într-un proces complex de tran- 
ziție pentru constituirea statului de drept, a insti- 
tuțiilor şi mecanismelor democratice, precum şi 
pentru trecerea de la economia de comandă la 
cea de piaţă. 

Tranziția economică prelungită a generat 
scăderea calității vieții, inegalităţi sociale, creş- 
terea numărului celor care trăiesc sub pragul să- 
răciei. Aceste greutăți pot produce intoleranță, 
afectarea solidarității sociale, exacerbarea popu- 
lismului, alimentarea manifestărilor radicale şi 
extremiste. Toate acestea produc efecte grave 


asupra instituţiilor şi mecanismelor de funcțio- 
narea statului. Un management defectuos al pro- 
cesului de tranziție economică şi socială a dus la 
diminuarea autorității şi eficienţei instituţiilor 
statului şi la afectarea coeziunii civice şi a echili- 
brului social. Rezultatele pe alocuri insuficient 
de concludente în desfăşurarea reformei au dus la 
diminuarea în timp a resurselor destinate moder- 
nizării societății şi reducerii potenţialului de 
aşteptare al cetățenilor confruntaţi cu un proces 
de pauperizare crescută. 

Degradarea nivelului de viaţă al majorităţii 
populaţiei, inclusiv a stării de sănătate, educaţie, 

calitatea mediului, birocratizarea excesivă, dez- 
voltarea insuficientă a infrastructurii teritoriale, 
desfăşurarea cu dificultăți a restructurării şi mo- 
dernizării industriei, regresul dramatic înregistrat 
de agricultură, inerțiile privatizării şi reaşezării 
drepturilor de proprietate, precarizarea asistenţei 
sanitare, neînregistrarea nivelului de dezvoltare 
preconizat al rețelei de transport şi comunicaţii 
constituie numai câteva probleme care impietea- 
ză asupra securității României, generându-se ast- 
fel riscuri şi amenințări la adresa acesteia. 

La aceasta se mai adaugă adaptarea lentă a 
sistemului ordinii publice şi siguranței naționale 
la noile forme ale criminalităţii din ce în ce mai 
agresive, deficiențele în administrarea justiției 
etc. Toate acestea au dus la scăderea inaccep- 
tabilă a nivelului de siguranță a cetățeanului. 

Analizând aceste neajunsuri şi luând în cal- 
cul experiența acumulată se impun măsuri radi- 
cale pentru identificarea şi lichidarea blocajelor 
şi adoptarea neîntârziată a unor soluții ce permit 
o relansare reală. Totodată se mai impun o serie 
de măsuri pentru: 

- canalizarea resurselor societăţii pentru con- 
struirea unor economii performance în măsură să 
înlăture starea de incertitudine şi de insecuritate 
la nivel social; 

- consolidarea relansării economice prin 
crearea unui mediu de afaceri atractiv şi stabil şi 
prin racordarea adecvată la marile fluxuri econo- 
mico-financiare, tehnologice şi comerciale; 

- accelerarea creşterii economice pe baza 
asigurării prosperității cetățenilor şi sprijinirea 
procesului democratic intern; 

- creşterea încrederii cetăţenilor în instituțiile 
statului pe baza promovării consecvente a princi- 
piilor statului de drept şi a drepturilor fundamen- 
tale ale cetățeanului. 

Menţinerea unui climat de instabilitate în 
plan subregional s-a repercutat negativ asupra 
mediului economic şi a accentuat incapacitatea 
României de a angaja decizii în măsură să o 
apropie de sistemul economico-financiar specific 
lumii occidentale. 

De asemenea, în eforturile de promovare a 
reformei economice s-au conturat greu şi alea- 
toriu formule de încadrare şi racordare la struc- 
turile economice şi financiare din sistemul eco- 
nomic occidental. Manifestarea de crize şi vio- 


lente în apropierea frontierelor României a dus la 
pierderea unor legături economice tradiționale şi 
a provocat statului român pierderi financiare 
mari, au zădărnicit elaborarea şi promovarea 
unor strategii de dezvoltare pe termen lung, au 
constituit un obstacol în încurajarea investitorilor 
străini. Pe acest fond declanşarea crizei econo- 
mico-financiare de pe Wall Street a ajuns şi în 
țara noastră. 

Cu siguranță, această undă de şoc a generat 
în România următoarele fenomene economico- 
sociale: 

- amânarea venirii investitorilor 
importanţi şi plecarea unora deja veniți; 

- locuri de muncă mai puţine; 

- revenirea în ţară a românilor care în ultimii 
ani au lucrat în Occident; 

- sporirea numărului celor care vor căuta cu 
disperare locuri de muncă în ţară; 

- restrângerea cererii de mărfuri şi servicii 
româneşti la export; 

- recularea economiei româneşti sub efectul 
reculului cererii solvabile; 

- mai multă muncă, mai multe restricții şi 
mai multă austeritate din partea cetățenilor; 

- mai puţină securitate pentru cetățeni etc. 

Pentru diminuarea efectelor crizei economi- 
ce, în opinia noastră, se impune luarea de măsuri 
care ar putea ajuta la ieşirea din criza econo- 
mico-financiară: distribuirea echitabilă a poverii; 
organizarea înțeleaptă a solidarității naționale; 
Jucarea vizionară a atuurilor integrării europene; 
transformarea inteligentă a dificultăților care 
amenință România în şansa de a folosi avantajele 
comparative spre a ieşi din impas; informarea co- 
rectă a oamenilor; fiscalizarea unor domenii care 
nu sunt acoperite. 

Desigur, sunt nişte opinii personale. Deter- 
minante sunt soluţiile propuse de specialiştii în 
domeniul economic. Spre exemplu, Daniel 
Dăianu, fost ministru de finanţe şi profesor de 
economie, propune câteva măsuri pentru ieşirea 
din criză: 

- eliminarea risipei prin reducerea cheltu- 
ielilor bugetare administrative (cei mai buni bani 
sunt cei pe care-i poți economisi); 

- elaborarea şi operaționalizarea unui plan de 
investiţii în infrastructură care: 

e aduc locuri de muncă; 


străini 

eau efect important de antrenare în 
economie. 

- îndreptarea greşelilor politicii fiscale, 
pentru a distribui mai bine pomana fiscală şi 
pentru a permite celor cu acces mai greoi la 
creditare să depăşească cu bine perioada de criză; 

- asumarea publică a unui plan pentru adop- 
tarea euro, care va genera creşterea credibilității 
pe plan extern, înfăptuirea reformelor fiscale, 
bugetare şi structurale care se tot amână din varii 
motive. 

Dacă nu se vor implementa măsuri ferme, 
între care se regăsesc şi cele propuse de profe- 
sorul Dăianu, securitatea națională a României 
va avea de suferit. Considerăm că aceasta va fi 
afectată de faptul că pe lângă vulnerabilitățile 
cunoscute, vor apărea şi altele generate de: 

- persistența problemelor de natură econo- 
mică, financiară şi socială; 

- accentuarea fenomenelor de corupție şi de 
administrare deficitară a resurselor publice; 

- intenția slabă a instituţiilor statului în fața 
acutizării fenomenelor de criminalitate econo- 
mică şi de perturbare a ordinii publice şi sigu- 
ranţei cetățeanului; 

- menținerea unor surse şi cauze de conflict 
sociale; 

- nerespectarea unor norme ecologice în 
funcționarea unor obiective industriale; 

- scăderea nivelului de încredere a cetăţea- 
nului în instituţiile statului; 

- dezvoltarea inegală a unor regiuni; 

- îndeplinirea defectuoasă a angajaților 
NATO şi UE; 

- apariția deficienţelor privind protecția 
informațiilor clasificate; 

- emigrarea forței de muncă înalt calificată. 

Pentru  preîntâmpinarea apariției acestor 
vulnerabilități sau pentru înlăturarea lor în caz că 
au apărut, trebuie stabilite măsuri drastice în 
toate domeniile. 

Având în vedere Planul European de Redre- 
sare Economică lansat de Comisia Europeană şi 
Programul  Anticriză susținut de Guvernul 
României, este necesar să fie puse în aplicare ac- 
țiuni de redresare economică care se pot institui 
in pârghii economice şi sociale adecvate pentru a 
face față provocărilor actuale, care să vizeze: 
creşterea accesului întreprinderilor mici şi mij- 


locii la finanţare; crearea cererii de muncă şi sus- 
ținerea ocupării forței de muncă; reducerea sar- 
cinilor administrative pentru întreprinderi şi pro- 
movarea antreprenoriatului; susținerea în mod 
activ a investiţiilor pentru modernizarea infra- 
structurii; îmbunătățirea eficienței energetice; 
promovarea adoptării rapide a produselor eco- 
logice; creşterea investiţiilor în cercetare şi dez- 
voltare, inovare şi educație; dezvoltarea tehnolo- 
giilor ecologice pentru noi mijloace de transport 
şi construcții; 

- accesul larg la internet de mare viteză. 

Indiferent de partidul politic care se află la 
guvernare România trebuie să urmărească o serie 
de proiecte pe termen scurt, mediu şi lung care să 
țină cont în primul rând de situația internă, 
calitatea de stat membru al UE şi contextul 
internaţional. În acest sens, în urma reaşezării 
marilor puteri la nivel mondial, România va 
trebui sa îşi orienteze politica relaţiilor 
internaționale pentru a putea avea beneficii pe 
termen lung. Mergând pe aceiaşi linie a relațiilor 
internaționale, țara noastră ar trebui să se 
îndrepte spre pieţe de desfacere care au existat 
înainte de 1989 aşa cum sunt statele arabe, 
asiatice şi cele din nordul şi centrul Africii. 

Nu trebuie neglijat nici faptul că, pentru asi- 
gurarea securității naționale, statul român are 
nevoie de sume de bani necesare funcționării sis- 
temului de securitate pe toate componentele sale. 
Aceste sume necesare bunei funcționări a siste- 
mului de securitate sunt generate de la bugetul de 
stat. În cazul în care nivelul sumelor încasate 
scade datorită unor disfuncționalități ale siste- 
mului economic, este evident că şi sumele repar- 
tizate pentru funcționarea sistemului de secu- 
ritate se vor diminua corespunzător. 

În mod clar este dificil de apreciat atât durata 
şi amploarea efectelor prezentei crize economice, 
cât şi toate implicaţiile pe care aceasta le va avea 
asupra securității naționale. 

O economie stabilă nu poate exista fără secu- 
ritate şi, de asemenea, nici securitatea nu poate fi 
stabilă fără o economie sănătoasă. În contextul 
actual al globalizării economice, acest fenomen 
„influenţează mediul de securitate contemporan, 
atât în ceea ce priveşte geneza noilor riscuri şi 
amenințări, cât şi a apariţiei diferitelor oportuni- 
tăți”, aşa cum este menţionat în Strategia de 

Securitate a României. În acest mediu, niciun stat 
nu se poate izola sau declara neutru şi nici nu 
este la adăpost dacă rămâne în afara proceselor 
globale. 

Securitatea internațională tinde tot mai mult 
să-şi manifeste caracterul indivizibil, iar comu- 
nitatea internațională este tot mai conştientă de 
răspunderile ce îi revin. Observăm că, în această 
situație a globalizării economice, garanția unei 
securităţi eficiente reiese fără îndoială din faptul 
că securitatea națională este strâns legată de 
economia globală. Astfel, fiind în faţa unei crize 
la nivel mondial, cu potențial de a deveni una 
majoră, specialiştii apreciază că aceasta repre- 
zintă un factor de insecuritate pentru România. 

Pentru a păstra nivelul securităţii naționale la 
cele mai înalte standarde un rol important revine, 
pe lângă stabilitatea mediului financiar şi econo- 
mic, şi componentelor sociale, de apărare, edu- 
caţie etc. Toate aceste domenii însă pot fi afec- 
tate cu uşurinţă de disfuncționalități înregistrate 
de palierul economic. Întrucât problemele econo- 
mice sunt generatoare de probleme sociale, pro- 
bleme cu consecinţe grave ce pot afecta stabi- 
litatea statului, acestea trebuie atent monitorizate, 


iar măsurile luate trebuie să se regăsească într-o 
strânsă interdependență şi în relație de comple- 
mentaritate. Principiul dominoului este perfect 
aplicabil situației de față, statul având rolul de a 
menţine sub control toate palierele sensibile ale 
aspectelor complexe ale crizei. Lipsa productivi- 
tății, lipsa locurilor de muncă, lipsa cererii de 
bunuri sunt toate elemente care, deşi sunt de 
natură economică, afectează în mod evident 
componenta socială şi, împreună, afectează secu- 
ritatea națională. 

De asemenea, o modificare a configurației 
leadership-ului mondial, urmare a acestei cri- 
ze economice, poate determina o reorientare a 
priorităţilor în domeniul securităţii a aliaţilor 
României. Astfel de schimbări ar putea nece- 
sita ajustarea poziționării țării noastre pe sce- 
na relaţiilor internaţionale? şi, implicit, a 
politicilor din domeniul securităţii şi apărării. 


* The economist print edition 18 Sep 2008 GLOBALISATION 
A bigger world 
http://wvww.economist.com/specialreports/displayStory.cfm?s 
tory_id=12080751 


1. Criza economică şi Uniunea Europeană 


Şi la nivelul Uniunii Europene, evenimentele, 
care au debutat în vara anului 2007, au dat naștere 
unei crize economice care s-a răspândit cu 
rapiditate în interiorul Uniunii, devenind cea mai 
mare prăbușire economică de după război Și până 
în prezent. 

Conexiunile pieţei europene cu cea a Statelor 
Unite ale Americii, unde a debutat criza econo- 
mică, sunt foarte profunde, astfel că toate conse- 
cințele nocive ale acesteia s-au făcut simțite, 
aproape imediat, şi în Europa. 

Odată cu scăderea comerțului la nivel global, 
perspectivele de export ale Uniunii s-au îngustat, 
iar industriile statelor membre au fost lovite crunt. 
Imediat au început să apară proteste publice din 
pricina creșterii ratei şomajului Și a măsurilor de 
prevenire sau întâmpinare a recesiunii, acestea 
exercitând o presiune puternică asupra guvernelor 
Și liderilor europeni. 

Criza financiară a lovit puternic economia 
europeană prin intermediul conexiunilor cu siste- 
mul economic global, dar Și prin scăderea gradului 


de încredere în sectorul bancar și prin colapsul 
comerțului internațional. 

Cererea de bunuri pe piața internațională a 
scăzut brusc, nu numai în Europa, ci Și în statele cu 
care aceasta realiza schimburi comerciale, agra- 
vând Și adâncind şi mai mult şocul asupra econo- 
miei europene Și asupra întregului sector financiar. 
În consecință, foarte multe state membre au intrat 
în recesiune. 

Sectorul afectat imediat a fost cel ce reprezintă 
piața muncii. Începând cu jumătatea anului 2008, 
piața muncii în Europa a început să fie din ce în ce 
mai slăbită, iar trendul de creștere a ratei Șomajului 
a continuat Și în anii următori. 

Criza a lovit sever Și în ceea ce privește inves- 
tițiile. Acestea au înregistrat o scădere semnifica- 
tivă cauzată de lipsa de interes pentru investiții 
într-o perioadă în care cererea este inconstantă ȘI în 
care stabilitatea Și securitatea economică reprezintă 
principalele elemente caracteristice economiei eu- 
ropene. Potenţialul de creștere economică a scăzut 
deoarece activitatea economică a fost înghețată în 

mai multe sectoare economice, de la construcția de 
mașini Și până la dezvoltarea imobiliară sau de 
echipamente industriale. Afacerile externe, expor- 
turile Și importurile europene s-au încadrat în 
același trend descrescător ca Și întreaga activitate 
economică. Din acest motiv, economiile statelor 
membre au înregistrat pierderi serioase. 

Multe dintre guvernele statelor membre au fost 
nevoite să cheltuiască masiv din resursele lor pen- 
tru a salva de la colaps anumite bănci Și, ca urmare, 
să protejeze depozitele cetățenilor, să utilizeze 
toate instrumentele fiscale Și monetare de care 
dispun pentru a dezgheța piața creditelor Și pentru 
a stimula creșterea economică Și toate celelalte 
elemente sociale ce decurg de aici.“ 

Totuși, impactul crizei economice asupra eco- 
nomiilor statelor membre ale Uniunii Europene a 
fost unul diferit din pricina diferențelor care există 
între state. 

Criza economică a evidențiat Și diferențele de 
abordare filosofică a problemelor economice între 
statele membre ale Uniunii Europene prin 
intermediul politicilor urmărite de către state 
pentru a combate criza Și recesiunea. Statele au 
abordat rezolvarea crizei economice în mod inde- 
pendent, dar Și în comun prin intermediul măsu- 
rilor luate la nivel european, acest lucru subliniind 
Și caracterul dual al Uniunii. 

Acţiunile Uniunii Europene reflectă un anumit 
compromis pe care autoritățile naționale ar putea 
să îl facă pentru implementarea soluțiilor cu scopul 
de a realiza redresarea economică. Statele au fost 
independente în aplicarea directivelor Uniunii 
Europene, acestea putând să realizeze și propriul 
lor plan de răspuns la criză. Statele au găsit soluții 
diferite pentru redresarea sectorului bancar, pentru 
rezolvarea tensiunilor sociale Și pentru depășirea 
crizelor politice inerente. 

Statele membre au acceptat să sprijine mă- 
surile fiscale ale Uniunii menite să răspundă colap- 
sului economic, deși nu toate statele membre au 
fost afectate la fel de puternic. Acest lucru nu le-a 
împiedicat să contribuie la un efort coordonat al 
Uniunii. 

Deficitele bugetare în creștere Și nivelul dato- 
riei publice în statele europene au fost principalii 
indicatori ai intrării în recesiune. Danemarca a fost 
primul stat care a intrat în recesiune, urmat rapid de 
Estonia Și Letonia. Analiștii economici au dedus, 
în mod corect, că Germania, Spania Și Marea 


Britanie vor intra de asemenea în recesiune econo- 
mică. În cele din urmă, toate statele europene au 
fost afectate negativ de criza economică globală. 

Principalele riscuri pentru securitatea econo- 
mică a Zonei Euro şi a Uniunii Europene o 
reprezintă cinci state: 

- Grecia este unul dintre cele mai îndatorate 
state din Europa. Deși între anul 2000 și anul 2007, 
Grecia a înregistrat cele mai importante creșteri 
economice din Zona Euro, cu o creștere anuală de 
4,2%, actualmente este dependentă aproape în 
totalitate de fondurile care vin din partea altor state 
europene cointeresate de stabilitatea Zonei Euro Și 
din partea unor instituții financiare internaționale. 

- Spania se află de asemenea într-o situație 
foarte dificilă. Având în vedere faptul că economia 
Spaniei este de patru ori mai mare decât cea a 
Greciei, riscurile pe care le presupune un eventual 
faliment al acestui stat sunt enorme la adresa 
securității economice a Uniunii Europene. 

- Portugalia întâmpină enorme provocări 
financiare. Guvernul a fost nevoit să ia măsuri 
pentru combaterea recesiunii Și, deși acestea au 
fost drastice, reformele nu au fost suficiente pentru 
a echilibra situația economică a statului. 

- Italia are o economie ceva mai stabilă, însă 
continuă să rămână un factor de risc din cauza 
datoriei publice care depășește 100% din PIB. Mă- 
surile fiscale și schimbările politice recente con- 
stituie elemente de echilibru, dar nu sunt suficiente 
pentru stabilitatea statului. 

- Sectorul financiar al Irlandei a fost profund 
afectat de către criză. Irlanda a fost la un pas de 
colaps, dar a reușit, în cele din urmă, să stabilizeze 
sectorul bancar Și să echilibreze bugetul prin refor- 
me severe. Chiar dacă economia Irlandei nu este 
foarte sigură ȘI viitorul acesteia este greu de prede- 
terminat, economia de piață dă semne de revenire. 

Încă din 2008, Uniunea Europeană a sesizat 
pericolul iminent la adresa securității sale econo- 
mice Și gravitatea situației, astfel încât băncile cen- 
trale Și guvernele au început să adopte măsuri de 
combatere a efectelor crizei economice globale. 
Răspunsul la această criză poate fi clasificat prin 
cele trei tipuri de măsuri adoptate: 

- pomparea de lichidităţi în sistem prin 
intermediul băncilor centrale; 

- stimuli fiscali veniți din partea guvernelor, 
din partea Comisiei Europene Și a instituțiilor 
financiare europene Și internaționale; 

- schimbări normative Și instituționale la ni- 
velul Uniunii Europene Și la nivel naţional, unele 
provenind din măsurile luate la nivel global.” 

Uniunea Europeană s-a concentrat asupra sta- 
bilizării piețelor financiare, încurajării investițiilor 
Și a domeniului de afaceri prin stimuli fiscali. La 
început, Banca Europeană Centrală în colaborare 
cu băncile centrale, au furnizat lichidităţi adiționale 
printr-o injecție de capital fără precedent. 

Măsuri fiscale au fost luate pentru combaterea 
recesiunii Și astfel că Planul de Redresare a 
Economiei Europene a fost finanțat cu 400 de 
milioane de euro pentru anii 2009 și 2010. Acest 
buget trebuia folosit în două direcții principale: în 
primul rând soluționarea problemelor pe termen 
scurt Și, în al doilea rând, pregătirea Și restruc- 
turarea economiei Europene în așa fel încât să facă 
față cu succes provocărilor viitoare. 

Un al treilea set de măsuri, inspirat de măsurile 
adoptate la nivel global, constă în schimbarea arhi- 
tecturii sectorului bancar în așa fel încât acesta să 
poată fi capabil să răspundă eventualelor crize ce 
se pot crea în viitor. Uniunea Europeană a adoptat 
Și măsuri instituționale în acest sens creând trei noi 
instituții cu sarcini financiare ce au menirea de a 
supraveghea Şi acționa pentru securitatea econo- 
mică europeană. 

Comitetul European pentru Risc Sistemic a 
fost înființat pe 16 decembrie 2010 ca răspuns al 
Uniunii Europene în fața crizei. Pactul de 
Stabilitate și Creștere este un cadru de regle- 
mentare pentru coordonarea politicilor fiscale nați- 
onale în cadrul Uniunii Economice și Monetare. 
Pactul a fost creat pentru a veghea la stabilitatea 
finanțelor publice, o cerință importantă pentru 
buna funcţionare a uniunii economice Și monetare. 
Pactul cuprinde o componentă preventivă Și o 
componentă coercitivă.! Mecanismul European de 
Stabilitate a fost semnat inițial în iulie 2011, dar a 
fost modificat la 2 februarie 2012 pentru a-i spori 
eficiența. Programat să fie funcțional în iulie 2012, 
MES va fi o instituție financiară internațională cu 
sediul la Luxemburg, care va sprijini țările din 
zona Euro, în cazul în care acest lucru este indis- 
pensabil pentru salvgardarea stabilităţii financiare.® 

Criza economică globală care a lovit puternic 
Și UE, amenințând serios, securitatea economică a 
acesteia, a reprezentat principala provocare pe care 
această construcție politică a întâmpinat-o în lunga 
sa călătorie. Pentru o perioadă foarte lungă, 


proiectul european a înaintat ușor către obiectivele 
sale atingându-și fără mari probleme țelurile și 
tocmai de aceea aspiraţiile sale au devenit din ce în 
ce mai îndrăznețe Și a tins către o unitate ȘI mai 
mare precum şi către extindere. Uniunea 
Europeană a reușit să elimine barierele dintre 
popoare, a dobândit noi membri Și a prosperat în 
toate domeniile. 

Soluțiile pe care statele membre le-au găsit 
pentru criză au fost atât la nivel individual, dar mai 
ales la nivel colectiv. Statele membre s-au aliniat 
măsurilor Și instituțiilor europene într-un efort 
conjugat de a combate criza. Astfel, proiectul euro- 
pean a dovedit că a realizat acea coeziune între 
state necesară pentru a construi împreună o Europă 
unită. Interesele naționale au fost respectate și pri- 
mordiale, dar acest lucru nu a împiedicat Uniunea 
Europeană să funcționeze pentru atingerea intere- 
selor de securitate Și stabilitate regională, atât din 
punct de vedere economic, cât Și politic. 

Cele 27 de state membre au colaborat Și coo- 
perat demonstrând maturitatea proiectului din care 
fac parte și solidaritatea care le caracterizează 
atunci când vine vorba de interesele, valorile și 
principiile lor comune. Coeziunea Și integrarea 
europeană a fost de multe ori pusă sub semnul 
întrebării atunci când situațiile economice Și poli- 
tice deveneau tensionate Și atunci când rezolvarea 
unor probleme stringente cerea unitate, încredere Și 
acțiune colectivă. Momentele de cumpănă pe care 
Uniunea Europeană le-a întâmpinat Și pe care 
continuă să le întâlnească, nu indică o lipsă de soli- 
daritate, ci, dimpotrivă, demonstrează nivelul supe- 
rior al integrării ȘI, mai important decât toate, 
dobândirea unei identități europene pentru care 
popoarele europene au muncit foarte mult Și pentru 
care au făcut sacrificii. 

Mulţi teoreticieni s-au grăbit să pună cruce 
proiectului european, care s-a dovedit, cu această 
ocazie, mai puternic decât a fost considerat. Criza 
economică europeană nu a distrus, ci, într-un mod 
paradoxal, a reușit să sprijine acest proiect politic 
forțându-l să învețe noi metode de cooperare, să-i 
arate cum pot fi adoptate norme Și implementate 
instituții noi, toate cu scopul de a consolida unita- 
tea europeană Și de a-i spori securitatea regională. 

Uniunea Europeană reprezintă realizarea poli- 
tică a unui ideal de unitate pe care scriitori, inte- 
lectuali, filosofi, diplomaţi Și oameni de stat au 
propovăduit-o de-a lungul secolelor. Acest ideal a 

luat naștere din dorinţa oamenilor ce au foarte mul- 
te lucruri în comun, de la istorie Și până la cultură, 
de a se organiza în așa fel încât să poată traversa 
barierele puse în calea convieţuirii lor paşnice Și de 
a depăși diferenţele de nuanță care creează clivaje 
uriașe între oameni care au atât de multe în comun. 

Acest ideal al unității a fost timp de secole 
estompat de nenumăratele divizări ale Europei, 
divizări determinate de situații politice, economice 
Și sociale precum Și de dezvoltările culturale Și 
intelectuale care au condus la conflicte ce au avut 
forța de a decima populația Europeană. Aceste 
conflicte în general şi conflictele violente încheiate 
prin război în special, au condus la erodarea rela- 
tiilor între state şi la închiderea oricărui culoar care 
putea conduce către unitate continentală. 

Tot aceste conflicte au fost, poate într-un mod 
ironic al sorții şi al istoriei, principalul catalizator 
al Uniunii Europene. În prima jumătate de secol 
XX, Europa a fost măcinată de cumplite războaie 


care au întărit şi mai mult nevoia de coeziune, 
integrare şi cooperare Europeană punându-se astfel 
bazele celei ce avea să devină o uniune politică 
puternică şi anume Uniunea Europeană. În mod 
similar, criza economică, înțeleasă ca cea mai mare 
provocare la adresa idealului unității europene, 
poate contribui, în mod decisiv, la consolidarea, 
stabilitatea şi securitatea Uniunii Europene. 


* James K. Jackson, The Financial Crisis: Impact on and 
Response by The European Union, Congressional Research 
Service, 2009, p. 4. 

5 Idem, p. 9. 

* Marcin Koczor, Paweł Tokarski, The EU Economy: 
Response to the crisis and prospects for the new decade, The 
Polish Institute of International Affairs, Var ovia, 2011, p. 
10. 

7 http//:ec.europa.eu/economy_ finance/economic_governance 
/sgp/ index_ro.htm (data accesării: 24.03.2012, ora 12:45). 

* http//:www.european-council.europa.eu (data accesării: 
24.03.2012, ora: 13:00). 


PROPUNERE: 


e Considerăm că o soluţie pentru asigurarea securității în zona Uniunii Europene 
în condiţiile în care aproape toate statele membre au micşorat bugetele destinate 
armatei ar fi înființarea unor politici unitare de securitate în zonă şi a unui corp 
armat în acest sens ceea ce ar reduce cheltuielile legate de acest sector. 

